per la qual s'aproven els criteris tècnics per a l'elaboració dels plans de gestió de dejeccions ramaderes per personal tècnic habilitat.
Els plans de gestió de dejeccions ramaderes s'han d'elaborar a través de l'aplicació informàtica GDN, accesible des de l'apartat d'aquesta web.
Un cop elaborat el pla amb l'esmentada aplicació, només cal imprimir les pàgines inicials del pla que necessiten signatures (tant del titular del pla com del tècnic i dels ramaders).
En cas de plans individuals de granges d'Annex III (Llei 20/2009, de prevenció i control ambiental d'activitats), i en cas de plans conjunts, el titular ha de presentar al registre del Departament d'Agricultura les pàgines del pla que requereixen signatura, juntament amb la documentació addicional següent, segons escaigui:
A més a més de la documentació anterior, en el cas d'explotacions d'Annex III s'haurà de presentar la següent documentació:
És a dir, els contractes de terres, o contractes amb gestor, etc., han d'anar a nom del nou titular.
En cas de plans individuals de granges d'Annex II (Llei 20/2009, de prevenció i control ambiental d'activitats), el titular ha de presentar al registre d l'Ajuntament el full inicial del pla signat i altra documentació addicional no informatitzable a GDN (contractes de terres, etc.), juntament amb la resta de documentació que la Llei 20/2009 estableix per a la sol·licitud de llicència ambiental o la seva modificació.
En cas de plans individuals de granges d'Annex I (Llei 20/2009, de prevenció i control ambiental d'activitats), el titular ha de presentar al Departament de Territori i Sostenibilitat (DTES), a través de l'OVT el pla de gestió i la documentació addicional no informatitzable a GDN (contractes de terres, etc.).
En cas que la granja d'Annex I estigui dins d'un pla de gestió conjunt i sigui objecte d'un canvi (substancial o no) el titular de la granja ha de presentar al DTES, a través de l'OVT, almenys la part del pla de gestió que afecta aquesta granja.
D'acord amb l'article 34 del Decret 153/2019, la base agrícola que forma part d'un pla de gestió no pot formar part d'altres plans de gestió.
El titular de la terra és qui té el dret a contractar l'aplicació de dejeccions ramaderes amb el titular de la granja.
A aquests efectes, es considera que el titular de la terra és qui la té a la DUN consolidada.
Per tal de resoldre els possibles duplicitats de terres que puguin aparèixer entre diferents plans de gestió, el titular de la terra pot adreçar-se al Departament, utilitzant el següent model d'escrit, per tal d'informar sobre quin és el contracte d'aplicació de dejeccions vigent.
El titular de la terra pot adreçar-se al Departament, utilitzant el següent model d'escrit, per tal d'informar que determinades terres s'haurien de donar de baixa dels plans de gestió atès que actualment cap granja té dret a aplicar-hi dejeccions ramaderes.
Les actuacions que es ralitzen en la gestió de les dejeccions ramaderes i de la resta de fertilitzants nitrogenats s'han d'anotar al Llibre de Gestió de Fertilitzants (LGF).
El LGF, segons el Decret 153/2019, l'han de fer aquelles explotacions ramaderes obligades a disposar i aplicar un pla de gestió de dejeccions ramaderes (PGDR), els centres de gestió de les dejeccions ramaderes i les explotacions agrícoles que tinguin una superfície de cultius total que superi els següents llindars:
(S'exclouen del còmput i de l'obligació de portar l'esmentat llibre les superfícies en què es realitza cultiu fora-sòl amb recirculació dels lixiviats, així com les superfícies de pastura sense aprofitament mixt).
Les anotacions al Llibre s'han d'efectuar per ordre cronològic dins els set dies naturals següents a la realització de les accions.
El LGF ha d'estar a disposició del Departament en el cas que es requerixi i s'ha de conservar durant els cinc anys posteriors a la data de la darrera anotació o del cesament de l'activitat.
En l' apartat d'informació relacionada, us podeu descarregar un model de referència en format Excel per agricultors, ramaders i centres de gestió, actualitzat segons el Decret 153/2019.
Sens perjudici d'utilitzar altres models sempre i quan hi consti el contingut mínim del Decret.
Presentació i entrega dels Llibres de Gestió de Fertilitzants:
En cas que el DARP requereixi la presentació del Llibre, o en cas que per altres motius l'explotació estigui obligada a presentar-lo, a continuació s'indiquen les possibles formes de presentació del mateix en format digital:
El correu electrònic ha de contenir, com a mínim: El núm. de Pla, la/les marca/ques oficial/ls, el/s nom/s del/s titular/s i el de l'/les explotació/ons ramadera/es.
El nom del fitxer ha d'especificar l'any, la Marca Oficial i el titular del Pla al que fa referència.
Les explotacions porcines i avícoles d'Annex I han de gestionar les dejeccions ramaderes i/o els seus subproductes del tractament de conformitat amb l'establert a les MTD 20, 21 i 22 de les conclusions sobre les Millors Tècniques Disponibles (MTD) publicades a la Decisió d'Execució (UE) 2017/302 de la Comissió, de 15 de febrer de 2017.
Per donar compliment a aquesta obligació, els departaments d'Agricultura, Ramaderia, Pesca i Alimentació i de Territori i Sostenibilitat, han elaborat un model de declaració responsable (A0161.03-DO24) perquè les persones que participen en la gestió agrícola de les dejeccions i/o dels seus subproductes del tractament com a abob agrícola, puguin declarar els mètodes d'aplicació agrícola utilitzats i el compliment de les obligacions establertes a les MTD 20, 21 i 22.
Aquest model s'ha d'emplenar dins dels 7 dies següents a l'aplicació de les dejeccions i haurà de formar part dels registres del Sistema de Gestió Ambiental de la MTD 1.